TEKMOVANJE V STRELJANJU Z ZRAČNO PUŠKO

Člani Občinske organizacije borcev za vrednote NOB Mokronog- Trebelno je v sodelovanju z ZB za vrednote NOB Trebnje in Mirno 29.11.2022 organizirala že petič strelsko tekmovanje z zračno puško na strelišču Praproče v Trebnjem. Pri zasledovanju ciljev naše organizacije pri svojem delovanju skrbimo tudi za aktivnosti mladih, ki jih skušamo seznanjati z vojaškimi vrlinami, med katere spada tudi strelstvo.

Tekmovanje je bilo organizirano za učence OŠ Temeniške in Mirnske doline ter za člane Združenja borcev za vrednote NOB Trebnje in sorodne veteranske organizacije. Našemu vabilu se je odzvalo 10 ekip, skupno 33 tekmovalcev.

Na strelskem tekmovanju so se nam pridružili tudi vojaki iz vojašnice Novo mesto, ki so mladim predstavili poklic vojaka in njihovo oborožitev ter opremo, kar so učenci zelo dobro sprejeli in postavljali vrsto vprašanj. Še posebej veliko zanimanja je bilo za vojaške tabore v času zimskih in letnih počitnic.

Streljanje se je izvedlo po pravilih strelske zveze Slovenije. Tekmovalo se je ekipno in posamezno, ne glede na starost in spol. Ekipo so sestavljali štirje tekmovalci, v skupni rezultat pa se je štel rezultat najboljših treh. Streljalo se je z razdalje 10 m, tekmovalci pa so imeli na voljo 30 minut, neomejeno število poskusnih strelov in 20 strelov za oceno.

Rezultati: **MLADI**

**I. Ekipno:**

1. OŠ Trebnje, deklice - 517 krogov

2. OŠ Trebnje, dečki - 451 krogov

3. OŠ Mirna, dečki - 304 krogov

**Posamezno:**

**deklice:**

1. Neža DIMNIK - 180 krogov

2. Zala ZUPANČIČ - 169 krogov

3. Pija STRAŽIŠAR - 168 krogov

**dečki:**

1. Jaka RENKO - 170 krogov

2. Lenart MULEJ - 154 krogov

3. Jan VOJE - 127 krogov

**ČLANI**

**II. Ekipno:**

1. BORCI Trebnje - 502 krogov

2. VODSTVO BORCEV TREBNJE - 487 krogov

3. BORCI Mokronog - 484 krogov

**Posamezno:**

1. Janez ŽURGA - 178 krogov

2. Mišo HROVAT - 174 krogov

3. Janja VOJE - 168 krogov

Vsem zmagovalnim ekipam sta predsednik Združenja borcev Trebnje Boštjan Sladič in predsednik borcev Mokronog-Trebelno Mišo HROVAT podelila pokale, najboljšim posameznikom pa podelila medalje ter praktične nagrade podjetja Dana, d.o.o. Mirna. Članom Strelskega društva Trebnje, in podjetju Dana, d.o.o. Mirna se zahvaljujemo za pomoč pri izvedbi tekmovanja. Enaka zahvala predstavnikoma vojašnice Novo mesto.

Čestitamo vsem za dobre rezultate. S tekmovanjem bomo naslednje leto nadaljevali v upanju, da se ga bo udeležilo še več ekip.

Mišo Hrovat